กรุงเทพประกันลุยไฟลงทุนนอก
เน้นมั่นคง/พันธบัตรรัฐบาลสอดรับความเสี่ยงในอนาคต
10 ส.ค. 2554

เน้นมั่นคง/พันธบัตรรัฐบาลสอดรับความเสี่ยงในอนาคต
กรุงเทพประกันชีวิต ขอโกอินเตอร์ลงทุนเมืองนอก เล็งพันธบัตรรัฐบาลเป็นหลัก
นายเสนาะ ธรรมพิพัฒนกุล ผู้ช่วยผู้จัดการใหญ่ สายการลงทุน บริษัท กรุงเทพประกันชีวิต เปิดเผยว่า ในปีนี้บริษัทมีแผนขยายการลงทุนไปในต่างประเทศเพิ่มเติม โดยเน้นลงทุนในตราสารหนี้ที่เป็นของภาครัฐบาลเป็นหลัก เพราะมีความเสี่ยงต่ำ ซึ่งหากผลศึกษาพบว่าผลตอบแทนจากการลงทุนดังกล่าว เมื่อเทียบกับการลงทุนตลาดเงินในประเทศแล้วอยู่ในระดับที่ใกล้เคียงกันหรือสูงกว่า บริษัทก็พร้อมเข้าลงทุนเพิ่มทันที โดยยึดหลักลงทุนให้สอดคล้องกับความเสี่ยงที่จะเกิดขึ้นในอนาคต
ขณะนี้บริษัทอยู่ระหว่างทำการศึกษา โดยไม่สามารถระบุได้ชัดเจนว่าแผนการลงทุนดังกล่าวจะเกิดขึ้นได้ในช่วงใด เนื่องจากภาวการณ์โลกมีการปรับเปลี่ยนอยู่ตลอดเวลา อย่างไรก็ตาม การลงทุนดังกล่าว บริษัทจะ
นอกจากนี้ ยังสนใจเข้าไปลงทุนในบริษัทเอกชนไทยที่เข้าไปลงทุนในต่างประเทศด้วย หากสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) เห็นชอบให้ธุรกิจประกันสามารถเข้าไปลงทุนได้ อย่างเช่น บริษัทลูกของบริษัท ปตท. ที่มีแผนไปลงทุนในต่างประเทศ ซึ่งบริษัทก็สนใจที่จะเข้าไปลงทุนด้วย เพียงแต่ขณะนี้ยังติดข้อห้ามของ คปภ.
“แผนการลงทุนของบริษัทในช่วงปีนี้ ได้มีทำการศึกษามาโดยตลอด โดยคำนึงเรื่องความเสี่ยงเป็นสำคัญ เพราะบริษัทไม่ต้องการที่จะนำเงินของลูกค้าไปเสี่ยงมากเกินไป โดยเฉพาะการที่ คปภ.เตรียมนำระบบการกำกับเงินกองทุนตามระดับความเสี่ยง (Risk Based Capital RBC) มาใช้ เพื่อให้ธุรกิจประกันมีเงินกองทุนที่เพียงพอสามารถรองรับความสูญเสียหรือความเสียหายที่อาจเกิดขึ้นได้ ดังนั้น บริษัทจำเป็นต้องศึกษาการลงทุนอย่างรอบครอบ” นายเสาะ กล่าว
สำหรับเงินลงทุนในตราสารทุนของบริษัทปีนี้ ยังคงสัดส่วนเดิมที่ 10% หรือคิดเป็นมูลค่าประมาณ 9,000-1 หมื่นล้านบาท ตราสารทุนที่บริษัทเข้าลงทุนส่วนใหญ่จะดูจากผลการดำเนินงานของแต่ละบริษัทเป็นหลัก เนื่องจากบริษัทเน้นลงทุนระยะยาว แต่ก็จึงมองในเรื่องของการเติบโตที่ดีของบริษัทนั้น เป็นตัวช่วยในการสร้างผลตอบแทนในช่วงภาวะตลาดเกิดความผันผวน
อย่างไรก็ตาม มีแผนปรับสัดส่วนการลงทุนในตราสารทุนเพื่อให้สอดคล้องกับสถานการณ์และความเสี่ยงที่จะเกิดขึ้นเป็นหลัก แต่การปรับยอดการลงทุนจะยังคงอยู่ในระดับที่ 10% เหมือนเดิม 
ด้านรายได้จากการลงทุนช่วงปีที่ผ่านมา ได้ปรับตัวเพิ่มประมาณ 705 ล้านบาท ส่วนกำไรจากการลงทุนในหลักทรัพย์ปรับตัวเพิ่มขึ้นประมาณ 214 ล้านบาท ส่วนปีนี้เชื่อว่าน่าผลตอบแทนจากการลงทุนน่าจะเติบโตดีเหมือนช่วงปีที่ผ่านมาแน่นอน m